
హైదరాబాద్ (ఆంధ్రజ్యోతి బిజినెస్) : ప్రైవేట్ రంగంలోని గృహ రుణ ఫైనాన్స్ కంపెనీ దివాన్ హౌజింగ్ ఫైనాన్స్ కార్పొరేషన్ లిమిటెడ్ (డిహెచ్ఎఫ్ఎల్) ఆంధ్రప్రదేశ్, తెలంగాణపై ప్రత్యేక దృష్టి పెట్టింది. ‘గత ఏడాదితో పోలిస్తే ఈ సంవత్సరం ఈ రెండు రాష్ట్రాల్లో మా గృహ రుణాల వితరణ 30 శాతం వరకు పెరుగుతుందని ఆశిస్తున్నాం’ అని కంపెనీ ముఖ్య కార్యనిర్వహణ అధికారి (సిఇఒ) హర్షిల్ మెహతా చెప్పారు. కేంద్ర ప్రభుత్వం చేపట్టిన స్మార్ట్ సిటీ ప్రాజెక్టులు, 2022 నాటికి అందిరికీ నివాస గృహాలు’ అనే లక్ష్యాలు ఇందుకు దోహదం చేస్తాయని కంపెనీ భావిస్తోంది. ఖాతాదారులను ఆకర్షించేలా బ్యాంకులు, ఇతర గృహ రుణాల కంపెనీలతో పోటీపడుతూ 8.6 శాతం వడ్డీ రేటుకే రుణం అందజేస్తున్నట్టు మెహతా చెప్పారు. ఈ రెండు రాష్ట్రాల నుంచి మరిన్ని ఫిక్స్డ్ డిపాజిట్లు సేకరించడంపైనా కంపెనీ దృష్టి పెట్టింది. డిసెంబర్, 2016 నాటికి కంపెనీ మొత్తం రూ.6,525 కోట్ల డిపాజిట్లు సేకరిస్తే అందులో రూ.221 కోట్లు హైదరాబాద్ నుంచి సేకరించింది. బ్యాంకుల దగ్గర ప్రస్తుతం పుష్కలంగా నిధులు ఉన్నందున దేశంలో వడ్డీ రేట్లు త్వరలో మరో పావు శాతం తగ్గే అవకాశం ఉందని డిహెచ్ఎ్ఫఎల్ సిఇఒ చెప్పారు.వచ్చే కేంద్ర బడ్జెట్లో అందుబాటు ధరల్లో నిర్మించే హౌజింగ్ ప్రాజెక్టులకు ప్రభుత్వం మరిన్ని ప్రోత్సాహకాలు, రాయితీలు ప్రకటించే అవకాశం ఉందని మెహతా చెప్పారు. దీంతో రూ.9 లక్షల నుంచి రూ.12 లక్షల రుణాలతో ఇళ్లు లేదా ఫ్లాట్లు కొనే వారికి మరింత ప్రోత్సాహం లభిస్తుందన్నారు. ప్రస్తుతం దేశంలో అందుబాటు ధరల్లో ఉండే నివాస గృహాలకు భారీగా డిమాండ్ ఉన్నా, సరఫరా మాత్రం తగినంతగా లేదన్నారు. ప్రస్తుతం దేశంలో దాదాపు ఏడు కోట్ల నివాస గృహాలకు కొరత ఉంది. దీంతో ఇటువంటి ప్రాజెక్టుల అనుమతుల కోసం సింగిల్ విండో విధానం అమలు చేసే అవకాశం ఉందన్నారు.దేశంలో గృహ రుణాల్ల మార్కెట్కు ఎలాంటి ఢోకా లేదని మెహతా చెప్పారు. ప్రస్తుతం బ్యాంకులు, హౌజింగ్ ఫైనాన్స్ కంపెనీల రుణ పోర్టుఫోలియో ఏటా రూ.1.2 లక్షల కోట్ల వరకు ఉందన్నారు. ఈ రుణాలు ఏటా 15-17 శాతం చొప్పున చొప్పున పెరుగుతున్నాయి. మిగతా రుణాలతో పోలిస్తే హోమ్ లోన్ల విషయంలో మొండి బకాయిల శాతం ఒకటి నుంచి ఒకటిన్నర శాతం మాత్రమేనన్నారు. తమ కంపెనీ విషయానికి వస్తే ఇది 0.95 శాతం మాత్రమేనన్నారు.  నోట్ల రద్దు ప్రభావం

hyderabad (aandhrajyoti bijines) : private rangamlooni gruha runa finans company divan housing finans carporation limited (dehcheell) andhrapradesh, telangaanapai pratyeka drushti pettindi. ‘gatha edaadito poliste ee samvatsaram ee rendu rashtrallo maa gruha runaala vitarana 30 saatam varaku perugutundani aasistunnam’ ani company mukhya kaaryanirvahana adhikari (cie) harshil mehata cheppaaru. kendra prabhutvam chepattina smart city praajektulu, 2022 naatiki andirikee nivasa gruhalu’ ane lakshyaalu induku dohadam chestayani company bhaavistondi. khaataadaarulanu aakarshinchela byaankulu, itara gruha runaala companylatho potipadutuu 8.6 saatam vaddi retuke runam andajestunnattu mehata cheppaaru. ee rendu rashtrala nunchi marinni ficksed depaajitlu sekarinchadampainaa company drushti pettindi. dissember, 2016 naatiki company mottam roo.6,525 kotla depaajitlu sekariste andulo roo.221 kotlu hyderabad nunchi sekarinchindi. byaankula daggara prastutam pushkalamgaa nidhulu unnanduna desamlo vaddi retlu twaralo maro paavu saatam tagge avakaasam undani dehcheell cie cheppaaru.vache kendra badjetlo andubaatu dharallo nirminche housing praajektulaku prabhutvam marinni prothsaahakaalu, raayiteelu prakatinche avakaasam undani mehata cheppaaru. deentho roo.9 lakshala nunchi roo.12 lakshala runaalatoe illu leda flaatlu kone vaariki marinta prothsaaham labhistundannaru. prastutam desamlo andubaatu dharallo unde nivasa gruhalaku bhariga demand unna, sarafara maatram taginantagaa ledannaru. prastutam desamlo daadaapu edu kotla nivasa gruhalaku korata undi. deentho ituvanti praajektula anumatula kosam singil vindo vidhaanam amalu chese avakaasam undannaaru.desamlo gruha runalla marketku elanti dhoka ledani mehata cheppaaru. prastutam byaankulu, housing finans companyla runa portufolio eta roo.1.2 lakshala kotla varaku undannaaru. ee runaalu eta 15-17 saatam choppuna choppuna perugutunnaayi. migata runaalatoe poliste hom lonla vishayamlo mondi bakaayila saatam okati nunchi okatinnara saatam maatramenannaaru. tama company vishayaaniki vaste idhi 0.95 saatam maatramenannaaru.  notla raddu prabhaavam